ፍርድ ቤቱ በሽብር ወንጀል በተከሰሱ 23 ሰዎች ላይ የጥፋተኝነት ብይን ሰጠ
ዛሬ በፌዴራል ከፍተኛ ፍርድ ቤት ልደታ መድብ 4ኛ ወንጀል ችሎት ጥፋተኝነት ብይን የተበየነባቸው ተከሳሾች፤ 1ኛ እስማኤል በቀለ፣ 2ኛ ሱልጣን አሀመድ፣ 3ኛ አህመድ አብዱል ከድር፣ ቶፊቅ ያሲን፣ እረዲላ ሸፋን ጨምሮ 23 ናቸው።የጠቅላይ አቃቢ ህግ ክሰ እንደሚያመላክተው ተከሳሾቹ ለመንግስት ግብር መክፈል የለብንም፣ በሸሪኧ ህግ የሚገዛ መንግስት መመስረተ አለብን በሚል ሃይማኖታዊ አላማ ለማራመድና በህዝቡ ላይ ተጽዕኖ ለመፈጠር በማቀድ እና በማደራጀት የሙስሊም ጀመአ የሚል የሸብር ቡድን መመስረታቸው በክሱ ተጠቅሷል።በመሰረቱት ቡድን በተለያዩ ጊዜያት አባላትን በመመልመል እና ወታደራዊ ትጥቅ በመታጠቅ በአዲስ አበባ፣ በኦሮሚያ እና ደቡብ ከልሎች በተለያዩ ቦታዎች ዝርፊያ በማከናወን እና ሰው በመገደል የሽብር ተግባር ፈጽመዋል ሲል አቃቢ ህግ በክሱ ዘርዝሯል።ተከሳሾቹ ፍርድ ቤት ቀርበው የተከሰሱበትን የሽብር ወንጀል አልፈጸምንም ብለው የተከራከሩ ሲሆን ፥አቃቢ ህግ 41 የሰው ምሰክር እና ከዘጠኝ በላይ የሰነድ ማስረጃ አቅርቦ አሰምቷል።ተከሳሾቹ የአቃቢ ህግ የሰውና የሰነድ ማሰረጃን ማሰተባበል ባለመቻላቸው ፍርድ ቤቱ በዛሬው እለት ረፋድ ላይ በዋለው ችሎት ጥፋተኛ ናችሁ ብሏል።የቅጣት ውሳኔን ለመስጠት ለግንቦት 9 ቀን 2009 አ/ም ተለዋጭ ቀጠሮ ተሰጥቷል- (ኤፍ.ቢ.ሲ) ።